Handout Number : 3590

**ERD Signs Grant Agreement worth USD 24.70 Million with ILO**

Dhaka, March 12:

The Economic Relations Division (ERD), Ministry of Finance Signs Grant Agreement worth USD 24.70 million with International Labour Organization (ILO) today. The agreement titled ‘Advancing Decent Work in Bangladesh’ will contribute to implement the three-year project of Ministry of Labour and Employment. European Union, Denmark, Netherlands and Sweden are the resource partners of the project.

Md. Shahriar Kader Siddiky, Secretary of the Economic Relations Division, and Toumo Poutiainen, Country Director, ILO signed the agreement. Representatives from EU, concerned Embassies, Officials of UN Wing of ERD and concerned Government agencies were present in the signing ceremony.

The objective of the project is to ensure more Bangladeshi men and women workers to enjoy decent work through improved policies and laws, accountable, gender responsive and inclusive labour market institutions; and sustainable business practices contributing to competitiveness of industries. The project interventions will help to fulfill the goals and targets of country’s Five-Year Plan and the SDGs in those labour issues.

#

Bidhan /Faisal/Rafiqul/Rezaul/2024/2120 hours

Handout Number : 3589

**ERD Signs Grant Agreement worth USD 0.581 Million with IOM**

Dhaka, March 12:

The Economic Relations Division (ERD), Ministry of Finance Signs Grant Agreement worth USD 0.581 Million with International Organization for Migration (IOM) today. The agreement titled ‘Pilot Assessment and Interventions to Avert, Minimize Displacement in Climate Stressed Districts of Bangladesh’ will contribute to implement related activities by the Ministry of Disaster Management and Relief.

The agreement was signed by Md. Shahriar Kader Siddiky, Secretary of the Economic Relations Division, and Fathima Nusrath Ghazzali, Officer-in-charge, and Deputy Chief of Mission, IOM. Officials of UN Wing of ERD and IOM were present in the signing ceremony.

The objective of the project is to address problems related to climate affected and other displacements in Bangladesh through policy support, data, planning, enhanced capacity and community-based mechanism. The project interventions will help to fulfill the goals and targets of country’s Five-Year Plan and the SDGs in those labour issues.

#

Bidhan /Faisal/Rafiqul/Rezaul/2024/2112 hours

তথ্যবিবরণী নম্বর : ৩৫৮৮

**রোজাদারদের জন্য মাসব্যাপী ইফতারের আয়োজন করলেন চসিক মেয়র রেজাউল**

চট্টগ্রাম, ২৮ ফাল্গুন (১২ মার্চ):

অসচ্ছল ও পথচারী রোজাদারদের জন্য মাসব্যাপী ইফতারের আয়োজন করেছেন চট্টগ্রাম সিটি কর্পোরেশনের মেয়র (প্রতিমন্ত্রী) মোঃ রেজাউল করিম চৌধুরী৷

আজ চট্টগ্রাম নগরীর লালদীঘিস্থ মাহবুব উল আলম চৌধুরী চট্টগ্রাম সিটি করপোরেশন পাবলিক লাইব্রেরিতে মেয়রের সাথে ইফতারি গ্রহণ করেন বিভিন্ন শ্রেণি-পেশার শতাধিক মানুষ, কাউন্সিলর ও চসিকের বিভাগ ও শাখাপ্রধানবৃন্দ।

মহতী এ উদ্যোগ সম্পর্কে মেয়র বলেন, রোজার মূল শিক্ষা আত্মত্যাগ এবং অসহায়দের সাহায্য। সাধারণ পথচারীরা বিশেষ করে গৃহহীন, এতিম ও হতদরিদ্ররা যাতে সহজে ইফতার করতে পারে তার জন্য এই মাসব্যাপী আয়োজন। ইতোমধ্যে বিভিন্ন সামাজিক সংগঠনকে সাথে নিয়ে হাজারো মানুষের হাতে ইফতার সামগ্রী ও সেহেরি পৌঁছে দেয়া হয়েছে। আর্থিকভাবে পিছিয়ে থাকা রোজাদারদের সহায়তায় এগিয়ে আসতে সমাজের বিত্তবান শ্রেণিকে আহ্বান জানাচ্ছি।

মহতী এ আয়োজনের সার্বিক তত্ত্বাবধান করছেন ৩২ নং আন্দরকিল্লা ওয়ার্ডের কাউন্সিলর জহর লাল হাজারী। এ সময় উপস্থিত ছিলেন কাউন্সিলর মোঃ নূরুল আলম মিয়া, চট্টগ্রাম প্রেস ক্লাবের সিনিয়র সহসভাপতি ফরিদ উদ্দিন চৌধুরী, নেছার আহমেদ, ইফতেখার কামাল খান। ইফতারে মোনাজাত পরিচালনা করেন মাওলানা হারুনুর রশীদ চৌধুরী।

#

সুব্রত/ফয়সল/রফিকুল/সেলিম/২০২৪/২০৩৬ ঘণ্টা

তথ্যবিবরণী নম্বর : ৩৫৮৭

**আন্তঃনগর বুড়িমারী এক্সপ্রেস ট্রেনের উদ্বোধন**

রংপুর, ২৮শে ফাল্গুন (১২ই মার্চ) :

আন্তঃনগর বুড়িমারী এক্সপ্রেস ট্রেনের উদ্বোধন হয়েছে। আজ বুড়িমারী রেলওয়ে স্টেশনে ফিতা কেটে ট্রেনটির উদ্বোধন করেন লালমনিরহাট-১ আসনের সংসদ সদস্য মোতাহার হোসেন। এর মাধ্যমে বুড়িমারী-ঢাকা রুটে বহুলপ্রত্যাশিত বাণিজ্যিক ট্রেন সার্ভিস চালু হল।

আন্তঃনগর বুড়িমারী এক্সপ্রেস ট্রেনের উদ্বোধন উপলক্ষ্যে বুড়িমারী রেলওয়ে স্টেশনে এক আলোচনাসভা অনুষ্ঠিত হয়। সভায় প্রধান অতিথি হিসাবে উপস্থিত ছিলেন লালমনিরহাট-১ আসনের সংসদ সদস্য মোতাহার হোসেন। অনুষ্ঠানে বিশেষ অতিথি হিসাবে উপস্থিত ছিলেন লালমনিরহাট-২ আসনের সংসদ সদস্য নুরুজ্জামান আহমেদ, লালমনিরহাট-৩ আসনের সংসদ সদস্য অ্যাডভোকেট মতিয়ার রহমান, বাংলাদেশ রেলওয়ের রাজশাহী পশ্চিম অঞ্চলের ব্যবস্থাপক অসীম কুমার তালুকদার, লালমনিরহাটের জেলাপ্রশাসক মোহাম্মদ উল্যাহ ও পুলিশ সুপার সাইফুল ইসলাম। উদ্বোধন অনুষ্ঠানে সভাপতিত্ব করেন লালমনিরহাট বিভাগীয় রেলওয়ে ব্যবস্থাপক আব্দুস সালাম।

রেলওয়ে সূত্রে জানা যায়, বুড়িমারী এক্সপ্রেস (ট্রেন নম্বর ৮০৯) ঢাকা স্টেশন থেকে সকাল সাড়ে ৮টায় ছেড়ে যাবে এবং লালমনিরহাট স্টেশনে পৌঁছাবে সন্ধ্যা ৬টা ১০ মিনিটে। এরপর ট্রেনটি লালমনিরহাট স্টেশনে লালমনিরহাট-বুড়িমারী-লালমনিরহাট রুটের ৪৫৫ নম্বর ট্রেনের সঙ্গে যুক্ত হবে। ট্রেনটি ৬টা ৫০ মিনিটে লালমনিরহাট স্টেশন থেকে ছেড়ে বুড়িমারী রেলওয়ে স্টেশনে পৌঁছাবে রাত ৯টা ৪০ মিনিটে। অন্যদিকে বুড়িমারী কমিউটার (৪) ট্রেনটি বুড়িমারী স্টেশন থেকে সন্ধ্যা ৬টায় ছেড়ে লালমনিরহাট স্টেশনে পৌঁছাবে রাত ৮টা ২৫ মিনিটে। লালমনিরহাট স্টেশনে ট্রেনটি যুক্ত হবে বুড়িমারী এক্সপ্রেস (৮১০) ট্রেনের সঙ্গে। ট্রেনটি লালমনিরহাট স্টেশন ত্যাগ করবে রাত ৯টা ১০ মিনিটে এবং ঢাকায় পৌঁছাবে সকাল ৭টায়।

বুড়িমারী এক্সপ্রেসের ৮১০ নম্বর ট্রেনটির সাপ্তাহিক বন্ধের দিন সোমবার। অন্যদিকে বুড়িমারী এক্সপ্রেসের ৮০৯ নম্বর ট্রেনটির সাপ্তাহিক বন্ধের দিন মঙ্গলবার।

উল্লেখ্য, বুড়িমারী রেলস্টেশনে ওয়াশপিট নির্মাণ না হওয়া পর্যন্ত লালমনিরহাট রেলস্টেশন থেকে বুড়িমারী এক্সপ্রেস ট্রেনটি ঢাকার উদ্দেশে ছেড়ে যাবে।

#

মামুন/ফয়সল/রফিকুল/রেজাউল/২০২৪/২০১৫ ঘণ্টা

তথ্যবিবরণী নম্বর : ৩৫৮৬

**মিয়ানমারের সীমান্তরক্ষীদের আগের মতোই ফেরত পাঠানোর লক্ষ্যে কাজ করছে সরকার**

 **--পররাষ্ট্রমন্ত্রী**

ঢাকা, ২৮ ফাল্গুন (১২ মার্চ) :

পররাষ্ট্রমন্ত্রী ড. হাছান মাহ্‌মুদ বলেছেন, মিয়ানমার থেকে আবারও যে সীমান্তরক্ষীরা বাংলাদেশে আশ্রয় নিয়েছে, আগের মতোই তাদের ফেরত পাঠানোর লক্ষ্যে কাজ করছে সরকার।

আজ রাজধানীর সেগুনবাগিচায় পররাষ্ট্র মন্ত্রণালয়ে সাংবাদিকদের সাথে মতবিনিময়কালে এ সংক্রান্ত প্রশ্নের জবাবে মন্ত্রী এ কথা বলেন। এদিন দুপুর অবধি নতুন করে মিয়ানমারের বর্ডার গার্ড পুলিশের ১৭৭ জন বাংলাদেশে প্রবেশ করেছে, কয়েকজন বেসামরিক নাগরিক আসার চেষ্টা করেছিল তাদের ফেরত পাঠানো হয়েছে, জানান তিনি।

পররাষ্ট্রমন্ত্রী বলেন, মিয়ানমার থেকে আগেও তাদের সীমান্তরক্ষী ও সেনাবাহিনীর সদস্য এবং তাদের পরিবারেরও কয়েকজন সদস্য আশ্রয় নিয়েছিলো। মিয়ানমার সরকারের সাথে আলাপ-আলোচনার মাধ্যমে আমরা তাদেরকে ফেরত পাঠিয়েছি। এবারও তাই করা হচ্ছে। মিয়ানমারের অভ্যন্তরীণ বিশেষ করে সীমান্তবর্তী অঞ্চলে উদ্বায়ী পরিস্থিতির জন্যই বারবার এমন অবস্থা তৈরি হচ্ছে।

মিয়ানমারের রাষ্ট্রদূতকে ডাকা হবে কি না এ প্রশ্নে মন্ত্রী বলেন, তাদের সাথে সার্বক্ষণিক যোগাযোগ রয়েছে। প্রয়োজনে রাষ্ট্রদূতকে ডাকা হবে, এখনও ডাকা হয়নি।

এর আগে ঢাকায় নিযুক্ত মালয়েশিয়ার হাইকমিশনার হাজনাহ মুহাম্মদ হাশিমের (Haznah Md. Hashim) সাক্ষাৎ প্রসঙ্গে পররাষ্ট্রমন্ত্রী ড. হাছান বলেন, মালয়েশিয়ায় কর্মরত বাংলাদেশিদের কল্যাণ ও কর্মসংস্থান বৃদ্ধি, বাংলাদেশে বিনিয়োগে ৮ম সর্বোচ্চ দেশ মালয়েশিয়া থেকে আরো বিনিয়োগ, আসিয়ান দেশগুলোর ডায়ালগ পার্টনারশিপের জন্য বাংলাদেশের আবেদনসহ দ্বিপাক্ষিক বিষয়াদি বৈঠকে স্থান পেয়েছে।

**সামগ্রিক বাজার ব্যবস্থাপনার পরিকল্পনা চলছে**

সরকারের কঠোর অবস্থানের পরও বাজারে জিনিসপত্রের দাম বেশি রাখা হচ্ছে-এমন মন্তব্যের প্রেক্ষিতে মন্ত্রী সাংবাদিকদের বলেন, অসাধু ব্যবসায়ীদের বিরুদ্ধে জনরোষ তৈরি হয়েছে- এটাই আমাদের শক্তি। পাশাপাশি সরকার সামগ্রিক বাজার ব্যবস্থাপনার একটি পরিকল্পনা করছে, যাতে ব্যবসায়ীরা যা ইচ্ছা তাই করতে না পারে।

এক্ষেত্রে ব্যবসায়ীদের মানসিকতা একটি বিষয় উল্লেখ করে ড. হাছান মাহ্‌মুদ বলেন, 'চট্টগ্রামের বাজারে যে ফুলকপি ২০ টাকা, সেটিই বসতবাড়ির গলিতে ৬০ টাকা হাঁকে ভ্যানে করে বিক্রেতারা। ২০ টাকার কপি বহন খরচসহ ৩০ টাকা হতে পারে কিন্তু ৬০ টাকা চাওয়া চরম অতিরিক্ত। এটি মানসিকতার ব্যাপার।'

মন্ত্রী ড. হাছান বলেন, আশা করি পবিত্র রমজানে ব্যবসায়ীদের শুভবুদ্ধির উদয় হবে, তারা অতিরিক্ত মুনাফা করার প্রবণতা থেকে বিরত থাকবে।

**বিএনপির অভিযোগ হতাশা থেকে**

সাংবাদিকরা এ সময় 'বিএনপির কিছু নেতা বলছেন, জেল থেকে মুক্তি পেলেও তারা পুরো মুক্ত নন, বাক-স্বাধীনতা নেই' এ নিয়ে প্রশ্ন করলে আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেন, 'বিএনপির নেতারা সকাল-বিকাল সরকারের বিরুদ্ধে বিষোদ্‌গার করে, সরকারকে টেনে নামিয়ে ফেলবে বলে আরা তারা বলছে বাক-স্বাধীনতা নেই! আসলে নির্বাচনের পর চরম হতাশার মধ্যে এসব কথা বলে তারা দলটা টিকিয়ে রাখতে চায় মাত্র, অন্য কিছু নয়।'

#

আকরাম/ফয়সল/রফিকুল/রেজাউল/২০২৪/১৯৫০ ঘণ্টা

তথ্যবিবরণী নম্বর : ৩৫৮৫

**বাংলাদেশ ও নেদারল্যান্ডসের মধ্যে বিদ্যমান দ্বৈত কর**

**আরোপ পরিহার ও রাজস্ব ফাঁকি রোধে নতুন চুক্তি স্বাক্ষর**

ঢাকা, ২৮ ফাল্গুন (১২ মার্চ):

বাংলাদেশ নেদারল্যান্ডসের ১৫টি সহযোগী দেশের মধ্যে অন্যতম। বাংলাদেশ ও নেদারল্যান্ডসের মধ্যে দ্বিপাক্ষিক বাণিজ্য, বিনিয়োগ ও অংশীদারিত্বমুলক সম্পর্ক অত্যন্ত উন্নত। এটিকে আরো শক্তিশালীকরণের লক্ষ্যে বাংলাদেশ ও নেদারল্যান্ডসের মধ্যে বিদ্যমান দ্বৈত কর আরোপ পরিহার ও রাজস্ব ফাঁকি রোধে নতুন চুক্তি স্বাক্ষরিত হয়েছে।

আজ ঢাকায় অর্থ মন্ত্রণালয়ে আনুষ্ঠানিকভাবে এ চুক্তি স্বাক্ষরিত হয়। নেদারল্যান্ডসের পক্ষে সেদেশের Minister for Tax Affairs and the Tax Administration M.L.A. van Rij এবং বাংলাদেশের পক্ষে অর্থমন্ত্রী আবুল হাসান মাহমুদ আলী চুক্তিতে স্বাক্ষর করেন। চুক্তি স্বাক্ষর অনুষ্ঠানে উপস্থিত ছিলেন অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের চেয়ারম্যান আবু হেনা মোঃ রহমাতুল মুনিম, অর্থ সচিব ড. মোঃ খায়েরুজ্জামান মজুমদার, বাংলাদেশে নিযুক্ত দ্য কিংডম অভ্‌ দ্য নেদারল্যান্ডসের চার্জ দ্য অ্যাফেয়ার্স Sonja Kuip.

বাংলাদেশ ও নেদারল্যান্ডসের মধ্যে দ্বৈত কর আরোপ পরিহার ও রাজস্ব ফাঁকি রোধ সংক্রান্ত চুক্তিটি প্রায় ৩০ বছর পূর্বে ১৩ জুলাই, ১৯৯৩ সালে স্বাক্ষরিত হয়। ইতোমধ্যে দ্বৈত কর পরিহার ও রাজস্ব ফাঁকি রোধ সংক্রান্ত আন্তর্জাতিক রীতি-নীতি যেমন OECD মডেল কিংবা UN মডেলেও নানাবিধ পরিবর্তন এসেছে। এছাড়া, বাংলাদেশও স্বল্পোন্নত থেকে উন্নয়নশীল দেশভুক্ত হওয়ার ক্ষেত্রে গ্রাজুয়েশন পিরিয়ড অতিক্রম করছে। ইতোপূর্বে বিভিন্ন দেশের সাথে স্বাক্ষরিত দ্বৈত কর পরিহার সংক্রান্ত চুক্তিসমূহের অসামঞ্জস্যতা দূর করতে এবং বাংলাদেশের স্বার্থ সমুন্নত রাখতে চুক্তিসমূহ সংশোধনের প্রয়াস নেয়া হয়েছে। সেপ্রেক্ষিতে বাংলাদেশ ও নেদারল্যান্ডসের মধ্যে ইতোপূর্বে স্বাক্ষরিত চুক্তিটি সংশোধনপূর্বক নতুন চুক্তি সম্পাদন করার কার্যক্রম গ্রহণ করা হয়েছে।

বাংলাদেশ ও নেদারল্যান্ডসের মধ্যে স্বাক্ষরিত নতুন চুক্তিতে ৩৩ টি আর্টিকেল রয়েছে। তন্মধ্যে, করের আওতা বিস্তৃত করতে গুরুত্বপূর্ণ কিছু আর্টিকেলে যেমন পরিবর্তন আনা হয়েছে, একইসাথে নতুন নতুন ক্ষেত্র থেকে করে আহরণের জন্য কতিপয় নতুন আর্টিকেল সংযোজন করা হয়েছে।

#

তৌ‌হিদুল/ফয়সল/রফিকুল/সেলিম/২০২৪/১৭৪০ ঘণ্টা

Handout Number : 3584

**Legal action has been taken against 458 brick kilns to prevent air pollution**

 **-- Environment Minister**

Dhaka, March 12:

Environment, Forest and Climate Change Minister Saber Hossain Chowdhury said, legal action has been taken against 458 illegal brick kilns till March 10 as part of the implementation of the Ministry's 100 working days special action plan. Of these, 209 brick kilns have been shut down. He said that the campaign against more polluting brick kilns will continue through brick kiln tracker to control air pollution in the capital city of Dhaka. Due to the use of technology, the officials will not have the opportunity to choose brick kilns according to their own choice.

Minister Saber Chowdhury said these things in the president's speech at the meeting held at the Bangladesh Secretariat today to review the implementation progress of the 100-day priority action plan program of the Ministry of Environment, Forest and Climate Change.

In the meeting, Environment Minister directed to continue legal measures against various construction pollution, black smoke emitting transport and factories to control air pollution. He directed the officials to announce the revised roadmap for the use of 100 percent blocks in government construction and take necessary measures including communicating with the concerned departments to provide financial incentives to the entrepreneurs of the blocks.

The minister wants to know details from the concerned officials about the progress of various initiatives including single use plastic free declaration, online ETP monitoring, EPR guidelines and formulation of National Waste Management Framework in the secretariat mentioned in the programme. The Minister directed the officials for timely implementation of the priority programs to fulfill the Ministry's commitment to the people.

Secretary of the Ministry Dr. Farhina Ahmed, Additional Secretary Iqbal Abdullah Harun, Additional Secretary Dr. Fahmida Khanom, Director General of the Department of Environment Dr. Abdul Hamid and Chief Conservator of Forests Md. Amir Hossain Chowdhury along with senior officials of the Ministry and subordinate departments were present among others at the meeting.

#

Dipankar/Faisal/Rafiqul/Salim/2024/1750 Hrs.

তথ্যবিবরণী                                                                                              নম্বর : ৩৫৮৩

**কোভিড-১৯ সংক্রান্ত সর্বশেষ প্রতিবেদন**

ঢাকা, ২৮ ফাল্গুন (১২ মার্চ) :

          স্বাস্থ্য অধিদপ্তরের তথ্যানুযায়ী সোমবার সকাল ৮টা থেকে আজ মঙ্গলবার সকাল ৮টা পর্যন্ত ২৪ ঘণ্টায় দেশে ৩৪ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৫ দশমিক ৩৮ শতাংশ। এ সময় ৬৩২ জনের নমুনা পরীক্ষা করা হয়েছে।

          গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৯২ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৬ হাজার ৪৫ জন।

#

দাউদ/ফয়সল/রফিকুল/সেলিম/২০২৪/১৭৪০ ঘণ্টা

তথ্যবিবরণী নম্বর : ৩৫৮২

**বায়ুদূষণ রোধে ৪৫৮টি ইটভাটার বিরুদ্ধে আইনানুগ ব্যবস্থা গ্রহণ করা হয়েছে**

 **-- পরিবেশমন্ত্রী**

ঢাকা, ২৮ ফাল্গুন (১২ মার্চ):

পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী বলেছেন, মন্ত্রণালয়ের ১০০ কর্মদিবসের বিশেষ কর্মপরিকল্পনা বাস্তবায়নের অংশ হিসেবে ১০ মার্চ পর্যন্ত ৪৫৮টি অবৈধ ইটভাটার বিরুদ্ধে আইনানুগ ব্যবস্থা গ্রহণ করা হয়েছে। এর মধ্যে ২০৯টি ইটভাটার কার্যক্রম বন্ধ করে দেয়া হয়েছে। তিনি বলেন, রাজধানী ঢাকা শহরের বায়ুদূষণ নিয়ন্ত্রণে ইটভাটার ট্রাকারের মাধ্যমে অধিক দূষণকারী ইটভাটার বিরুদ্ধে অভিযান অব্যাহত থাকবে। প্রযুক্তি ব্যবহার করার কারণে কর্মকর্তাদের নিজস্ব পছন্দে ইটভাটা বাছাই করার সুযোগ থাকবে না।

আজ ঢাকায় পরিবেশ, বন ও জলবায়ু পরিবর্তন মন্ত্রণালয়ের ১০০ দিনের অগ্রাধিকার কর্মপরিকল্পনা কার্যক্রমের বাস্তবায়ন অগ্রগতি পর্যালোচনায় মন্ত্রণালয়ের সভাকক্ষে অনুষ্ঠিত সভায় সভাপতির বক্তব্যে মন্ত্রী এসব কথা বলেন।

সভায় পরিবেশমন্ত্রী বায়ুদূষণ নিয়ন্ত্রণে বিভিন্ন নির্মাণকালীন দূষণ, কালো ধোয়া নির্গমনকারী পরিবহণ ও কলকারখানার বিরুদ্ধে আইনানুগ ব্যবস্থা চলমান রাখার নির্দেশ প্রদান করেন। তিনি এ সময় সরকারি নির্মাণে শতভাগ ব্লক ব্যবহারের সংশোধিত রোডম্যাপ ঘোষণা এবং ব্লকের উদ্যোক্তাদের আর্থিক প্রণোদনা দেয়ার লক্ষ্যে সংশ্লিষ্ট বিভাগের সাথে যোগাযোগ সহ প্রয়োজনীয় ব্যবস্থা গ্রহণের জন্য কর্মকর্তাদের নির্দেশ দেন।

কর্মসূচিতে উল্লিখিত সচিবালয়কে সিঙ্গেল ইউজ প্লাস্টিক মুক্ত ঘোষণা, অনলাইন ইটিপি মনিটরিং, ইপিআর গাইডলাইন ও ন্যাশনাল ওয়েস্ট ম্যানেজমেন্ট ফ্রেমওয়ার্ক প্রণয়নসহ বিভিন্ন উদ্যোগের অগ্রগতি সম্পর্কে সংশ্লিষ্ট কর্মকর্তাদের কাছ থেকে বিস্তারিত জানতে চান মন্ত্রী। জনগণের প্রতি মন্ত্রণালয়ের প্রতিশ্রুতি পূরণে অগ্রাধিকার কর্মসূচির সময়োচিত বাস্তবায়নের জন্য কর্মকর্তাদের নির্দেশ দেন তিনি।

সভায় অন্যান্যের মধ্যে মন্ত্রণালয়ের সচিব ড. ফারহিনা আহমেদ, অতিরিক্ত সচিব ইকবাল আব্দুল্লাহ হারুন, অতিরিক্ত সচিব ড. ফাহমিদা খানম, পরিবেশ অধিদপ্তরের মহাপরিচালক ড. আবদুল হামিদ এবং বন অধিদপ্তরের প্রধান বন সংরক্ষক মোঃ আমীর হোসাইন চৌধুরীসহ মন্ত্রণালয় ও অধীন দপ্তরের ঊর্ধ্বতন কর্মকর্তাগণ উপস্থিত ছিলেন।

#

দীপংকর/ফয়সল/রফিকুল/সেলিম/২০২৪/১৭৩০ ঘণ্টা

তথ্যবিবরণী নম্বর : ৩৫৮১

**রমজান মাসে সিএনজি স্টেশনসমূহ বন্ধের সময়কাল পুনর্নির্ধারণ**

ঢাকা, ২৮ ফাল্গুন (১২ মার্চ):

চলতি রমজান মাসে বিদ্যুৎ চাহিদার দৈনিক পিক আওয়ারে গ্যাস বিতরণ নেটওয়ার্কে সম্ভাব্য স্বল্প-চাপ পরিস্থিতি নিরসনের লক্ষ্যে ১ম রমজান হতে ৬ এপ্রিল পর্যন্ত বর্তমানে সিএনজি স্টেশনসমূহ বন্ধের সময়কাল সন্ধ্যা ৬টা হতে রাত ১১টা পর্যন্ত পরিবর্তন করে বিকাল ৫টা হতে রাত ১০টা পর্যন্ত অর্থাৎ মোট ৫ (পাঁচ) ঘণ্টা পর্যন্ত বন্ধ রাখার নির্দেশ দেয়া হয়েছে।

আসন্ন পবিত্র ঈদুল ফিতর উদ্‌যাপন উপলক্ষ্যে মহাসড়কে যাত্রী সাধারণের যাতায়াতে যানবাহন চলাচল স্বাভাবিক রাখার জন্য জ্বালানি সরবরাহের সুবিধার্থে ৭-১৮ এপ্রিল সময়ে সিএনজি স্টেশনসমূহ সার্বক্ষণিক খোলা রাখার প্রয়োজনীয় ব্যবস্থা গ্রহণ করতে হবে এবং ১৯ এপ্রিল হতে পূর্বের ন্যায় সন্ধ্যা ৬টা হতে রাত ১১টা পর্যন্ত সিএনজি স্টেশনসমূহ বন্ধ থাকবে।

 জ্বালানি ও খনিজ সম্পদ বিভাগ কর্তৃক এ নির্দেশনা প্রদান করা হয়েছে।

#

আসলাম/ফয়সল/রফিকুল/সেলিম/২০২৪/১৭৪০ ঘণ্টা

তথ্যবিবরণী নম্বর : ৩৫৮০

**মনমানসিকতার পরিবর্তন ও প্রযুক্তিগত চর্চা অব্যাহত রাখলেই স্মার্ট বাংলাদেশ গড়া সম্ভব হবে**

 **-- পার্বত্য সচিব**

ঢাকা, ২৮ ফাল্গুন (১২ মার্চ):

পার্বত্য চট্টগ্রাম বিষয়ক সচিব মোঃ মশিউর রহমান বলেছেন, প্রধানমন্ত্রী ঘোষিত স্মার্ট বাংলাদেশের নাগরিক হতে গেলে প্রথমেই সকলের মন, মানসিকতায় পরিবর্তন আনতে হবে। সেইসাথে প্রযুক্তি পরিবর্তন এবং কল্যাণমুখী নতুন প্রযুক্তিকে গ্রহণ করে তা চর্চার মাধ্যমে আয়ত্ত করতে হবে। মনমানসিকতার পরিবর্তন ও সকল ধরনের প্রযুক্তি ব্যবহারের চর্চা অব্যাহত রাখলেই স্মার্ট বাংলাদেশ গড়া সম্ভব হবে বলে মন্তব্য করেন তিনি।

আজ বাংলাদেশ সচিবালয়ে পার্বত্য চট্টগ্রাম বিষয়ক মন্ত্রণালয়ের সভাকক্ষে ‘৪র্থ শিল্পবিপ্লবের চ্যালেঞ্জ মোকাবিলায় করণীয় বিষয়ে অবহিতকরণ’ বিষয়ক দিনব্যাপী কর্মশালায় প্রধান অতিথির বক্তব্যে পার্বত্য চট্টগ্রাম বিষয়ক সচিব এসব কথা বলেন।

সচিব মশিউর রহমান বলেন, আমাদের চতুর্থ শিল্পবিপ্লবের প্রযুক্তিগত পরিবর্তনের সুযোগ কাজে লাগিয়ে জ্ঞানভিত্তিক শিক্ষা অর্জন করতে হবে। সংশ্লিষ্টরা নিজ নিজ অবস্থানে থেকে ডিজিটাল প্রযুক্তির বিকাশে এগিয়ে আসতে হবে। প্রযুক্তি শিক্ষায় প্রশিক্ষিত জনবল দিয়ে আমরা ২০৪১ সালে জাতির পিতা বঙ্গবন্ধুর সোনার বাংলা এবং প্রধানমন্ত্রীর ঘোষিত স্মার্ট বাংলাদেশ গড়ে তুলতে সক্ষম হব।

কর্মশালায় মূল প্রবন্ধ উপস্থাপন করেন এটুআই, তথ্য ও যোগাযোগ প্রযুক্তি বিভাগের জাতীয় পোর্টাল বাস্তবায়ন স্পেশালিস্ট মোহাম্মদ শামছুজ্জামান। এছাড়া আলোচনায় অংশ নেন পার্বত্য চট্টগ্রাম বিষয়ক মন্ত্রণালয়ের অতিরিক্ত সচিব মোঃ আমিনুল ইসলাম এবং যুগ্মসচিব মোঃ জাহাঙ্গীর আলম। কর্মশালায় মন্ত্রণালয়ের অতিরিক্ত সচিব প্রদীপ কুমার মহোত্তম, যুগ্মসচিব মোঃ হুজুর আলী, যুগ্মসচিব সজল কান্তি বনিকসহ মন্ত্রণালয়ের অন্যান্য কর্মকর্তাগণ অংশ নেন।

#

রেজুয়ান/ফয়সল/রফিকুল/সেলিম/২০২৪/১৬৩০ ঘণ্টা

তথ্যবিবরণী নম্বর : ৩৫৭৯

**কৃষিমন্ত্রীর সাথে সুইজারল্যান্ডের রাষ্ট্রদূতের সাক্ষাৎ**

ঢাকা, ২৮ ফাল্গুন (১২ মার্চ):

আজ সচিবালয়ে কৃষিমন্ত্রী ড. মোঃ আব্দুস শহীদের সাথে ঢাকায় নিযুক্ত সুইজারল্যান্ডের রাষ্ট্রদূত রেটো রেঙ্গলি (Reto Renggli) সাক্ষাৎ করেছেন। এ সময় সুইজারল্যান্ড দূতাবাসের ডেপুটি হেড অভ্‌ মিশন করিন্নে পিগনানি ও কৃষি মন্ত্রণালয়ের যুগ্মসচিব মোঃ মাহমুদুর রহমান উপস্থিত ছিলেন।

সাক্ষাতে কৃষিখাতে পারস্পরিক সহযোগিতা বৃদ্ধি এবং কৃষি গবেষণা জোরদার ও প্রযুক্তি বিনিময় প্রভৃতি বিষয়ে একসঙ্গে কাজ করার ওপর গুরুত্বারোপ করা হয়। কৃষিখাতে দু’দেশের মধ্যে সমঝোতা স্মারক স্বাক্ষরের আগ্রহ প্রকাশ এবং বাংলাদেশ থেকে আম, শাকসবজি, চা, পেয়ারা প্রভৃতি নেওয়ার জন্য সুইস রাষ্ট্রদূতকে অনুরোধ করেন মন্ত্রী।

মন্ত্রী বলেন, দেশের মানুষের খাদ্য নিরাপত্তা বজায় রাখা বর্তমান সরকারের সর্বোচ্চ অগ্রাধিকার। সেজন্য উৎপাদন বৃদ্ধির পাশাপাশি আমরা খাদ্য অপচয় কমাতে পোস্ট হার্ভেস্ট ব্যবস্থাপনায় জোর দিচ্ছি। এক্ষেত্রে সুইজারল্যান্ড সহযোগিতা করতে পারে।

 এসময় সুইজারল্যান্ডের রাষ্ট্রদূত রেটো রেঙ্গলি বাংলাদেশে ‘শস্য বীমা’ চালুর বিষয়ে মন্ত্রীর সহযোগিতা কামনা করেন।

#

কামরুল/ফয়সল/শফি/রফিকুল/সেলিম/২০২৪/১৬২০ ঘণ্টা

তথ্যবিবরণী নম্বর : ৩৫৭৮

**মানুষের মাঝে বেঁচে থাকার মাধ্যম সমাজ সেবা**

 **-- সমাজকল্যাণ মন্ত্রী**

ঢাকা, ২৮ ফাল্গুন (১২ মার্চ):

সমাজকল্যাণ মন্ত্রী ডা. দীপু মনি বলেছেন, সমাজসেবা মনে প্রশান্তি আনে, মানুষের জন্য ভালোবাসার সৃষ্টি করে, ত্যাগের মনোভাব তৈরি করে এবং লোভ, লালসা, বিরাগ-বিদ্বেষ থেকে দূরে রাখে। এরকম মানুষ সবার প্রিয় হয়ে ওঠে। তাই মানুষের মাঝে বেঁচে থাকার মাধ্যম সমাজসেবা।

আজ সচিবালয়ে মন্ত্রণালয়ের সভাকক্ষে নবযোগদানকৃত সমাজসেবা অফিসারদের ওরিয়েন্টেশন প্রোগ্রামে প্রধান অতিথির বক্তৃতায় মন্ত্রী এসব কথা বলেন।

মন্ত্রী নতুন কর্মকর্তাদের সততা, দেশপ্রেম, নিষ্ঠা ও আন্তরিকতার সাথে দায়িত্ব পালনের মাধ্যমে ২০৪১ সালের মধ্যে স্মার্ট বাংলাদেশ বিনির্মাণের আহ্বান জানান।

অনুষ্ঠানে মন্ত্রণালয়ের অতিরিক্ত সচিব রেখা রানী বালো ও জোবায়দা বেগম প্রমুখ বক্তব্য রাখেন।

#

জাকির/ফয়সল/রফিকুল/সেলিম/২০২৪/১৬০০ ঘণ্টা

তথ্যবিবরণী নম্বর: ৩৫৭৭

**অস্ট্রেলিয়ার চার্লস স্টার্ট বিশ্ববিদ্যালয় এবং ড্যাফোডিল বিশ্ববিদ্যালয়ের মধ্যে সমঝোতা স্মারক স্বাক্ষরিত**

ক্যানবেরা, ১২ মার্চ:

ক্যানবেরাস্থ বাংলাদেশ হাইকমিশনের উদ্যোগে অস্ট্রেলিয়ার নিউ সাউথ ওয়েলসের চার্লস স্টার্ট বিশ্ববিদ্যালয় এবং বাংলাদেশের ড্যাফোডিল ইন্টারন্যাশনাল বিশ্ববিদ্যালয়ের মধ্যে গতকাল একটি সমঝোতা স্মারক স্বাক্ষরিত হয়েছে। চার্লস স্টার্ট বিশ্ববিদ্যালয়ের অফিসে স্বাক্ষরিত সমঝোতা স্মারকের মাধ্যমে এ দু’টি বিশ্ববিদ্যালয়ের মধ্যে উচ্চতর শিক্ষা ও সহযোগিতার ক্ষেত্র প্রসারিত হলো। সমঝোতা স্মারক স্বাক্ষর অনুষ্ঠানে চার্লস স্টার্ট বিশ্ববিদ্যালয়ের উপ-উপাচার্য মাইক ফেরগুসনসহ উভয় বিশ্ববিদ্যালয়ের প্রতিনিধিরা উপস্থিত ছিলেন।

এ সমঝোতা স্মারকের আওতায় উভয় বিশ্ববিদ্যালয়ের ছাত্র-ছাত্রীরা পারস্পরিক সফর বিনিময় করতে পারবে। এছাড়া চার্লস স্টার্ট বিশ্ববিদ্যালয়ের নির্বাচিত শিক্ষক ও প্রতিনিধিরা ড্যাফোডিল বিশ্ববিদ্যালয় সফরসহ বিভিন্ন কর্মসূচিতে অংশগ্রহণ করবে। এতে বাংলাদেশি শিক্ষার্থীদের শিক্ষার মান বৃদ্ধিসহ ভবিষ্যতে বিশ্ববিদ্যালয় দু’টির মধ্যে সহযোগিতার ক্ষেত্র আরো প্রসারিত হবে বলে আশা করা হচ্ছে।

#

তৌহিদুল/কামরুজ্জামান/ফাতেমা/রবি/সুবর্ণা/শামীম/২০২৪/১৫১৫ ঘণ্টা

তথ্যবিবরণী নম্বর: ৩৫৭৬

**সারাদেশে আউশের উৎপাদন বাড়াতে সরকারের ৬৪ কোটি টাকার প্রণোদনা**

ঢাকা, ২৮ ফাল্গুন (১২ মার্চ) :

আউশের আবাদ ও উৎপাদন বাড়াতে ৬৪ কোটি ১৫ লাখ টাকার প্রণোদনা দেয়া হবে। সারা দেশের ৯ লাখ ৪০ হাজার ক্ষুদ্র ও প্রান্তিক কৃষক এ প্রণোদনার আওতায় বিনামূল্যে বীজ ও সার পাবেন।

উচ্চফলনশীল আউশ ধানের উৎপাদন বাড়াতে এ প্রণোদনার আওতায় একজন কৃষক এক বিঘা জমিতে চাষের জন্য প্রয়োজনীয় ৫ কেজি বীজ, ১০ কেজি ডিএপি ও ১০ কেজি এমওপি সার বিনামূল্যে পাবেন। অধিক ফলনশীল ব্রিধান ৪৮, ব্রিধান ৮২, ব্রিধান ৮৫, ব্রিধান ৯৮, বিনাধান ১৯ ও বিনাধান ২১ এর বীজ দেওয়া হবে।

কৃষি মন্ত্রণালয়ের নিয়মিত বাজেট কৃষি পুনর্বাসন সহায়তা এবং বীজ ও চারাখাত থেকে এ প্রণোদনা প্রদান করা হচ্ছে। মাঠ পর্যায়ে শীঘ্রই এসব প্রণোদনা বিতরণ কার্যক্রম শুরু হবে।

এ সংক্রান্ত সরকারি আদেশ ইতিমধ্যে জারি করা হয়েছে।

#

কামরুল/কামরুজ্জামান/ফাতেমা/রবি/সাজ্জাদ/শামীম/২০২৪/১২৩৬ ঘণ্টা